Man (48) swaar gestraf vir moord op seun (25)Argieffoto. ŉ Man (48) is Donderdag swaar gestraf vir die moord op sy seun (25). Kapt. Gerda Swart, woordvoerder van die polisie, het gesê Bongile Klaas het vroeër vandeesweek skuld beken op ŉ klag van moord en is in die Stormsrivier-distrikshof gevonnis. Hy is tot tien jaar effektiewe tronkstraf gevonnis. In Desember 2015 het Klaas en Masixola Sofaya, sy seun, baklei en Sofaya is talle kere in die rug gesteek met ŉ mes. Hy is op die toneel dood. Die voorval het by hul huis in Coldstream in Stormsrivier plaasgevind.